open-index/open-wikipedia-markdown huggingface dataset:
Bøkeslekta

**Bøkeslekta** (*Fagus*) er ei planteslekt av lauvtre i bøkefamilien. Det finst ti artar i slekta, og av desse veks vanleg bøk (*Fagus sylvatica*) naturleg nokre få stader i Sør-Noreg. Elles vert fleire former av bøk brukt i parkar. 

## Skildring
Blada er lêraktige og ovale med mørkegrøn overside. Dei kan ha takka eller glatte kantar. Blad og frø inneheld alkaloidet fagain.

Bøk kan danna vidstrekte skogar med tre på opptil 40 meter. Vanleg bøk kan bli 2–400 år gammal. 

## Bruk
Bøk gjev eit tungt trevyrke som gjerne søkk i vatnet. Treet er verdifullt og blir særleg brukt til å laga parkett og møblar, men òg til ispinnar og kjøkenreiskapar.

Namnet på treslaget, «bøk» eller «bok», er nært i slekt med *[[bok]]*, og har truleg opphavleg vist til ei plate av bøketre der ein rissa inn runeteikn.

## Artar
**[[Fagus crenata]]*
**[[Fagus engleriana]]*
**[[Fagus grandifolia]]*
**[[Fagus hayatae]]*
**[[Fagus japonica]]* 
**[[Fagus longipetiolata]]*
**[[Fagus lucida]]*
**[[Fagus mexicana]]*
**[[Fagus orientalis]]*
*Vanleg bøk (*Fagus sylvatica*)

## Kjelder

**Denne artikkelen bygger på «[[:nb:Bøkeslekta|Bøkeslekta]]» frå , og «[[:en:Beech|Beech]]» frå  den 27. desember 2005.*  
 
* **Etymologi**
** Oxford English Dictionary 
** Alf Torp og Hjalmar Falk: *Etymologisk ordbok ovr det norske og det danske sprog* (1903–1906, faksimileutgåve 1991 Bokklubben Kunnskap og Kultur)

## Bakgrunnsstoff
Tonja Buford-Bailey

**Tonja Yvette Buford-Bailey** () er ein USA-amerikansk tidlegare friidrettsutøvar frå Dayton i Ohio som i hovudsak tevla i 400 meter hekk. Ho vann i 1995 VM-sølv og 1996 OL-bronse i øvinga.

## Aktiv
Buford gjorde sitt livs løp i VM-finalen 1995 i Göteborg. Med tida 52,62 vann ho sølvmedaljen på langhekken, ein hundredels sekund attom landskvinna Kim Batten som sette verdsrekord i øvinga, Begge løparane kom under den gamle verdsrekorden til britiske Sally Gunnell på 52,74 sekund.

Året etter presterte ho som Buford-Bailey sitt nest beste langhekkløp og vann på tida 53,22 bronsemedaljen under dei olympiske sommarleikane 1996. Deon Hemmings frå Jamaica vart olympisk meister og Kim Batten tok sølv.

Buford-Bailey avslutta med å verte nummer fire i 400 m hekk i VM 2001. Ho var då 0,05 sekund for seint ute til å slå bronsemedaljør Daimí Pernía frå Cuba.

### Medaljar og plasseringar i internasjonale meisterskap
*OL 1992 i Barcelona: Utslått i semifinalane (55,08=nr 10)
*VM 1993 i Stuttgart: Nr 5 – 54,55
*VM 1995 i Göteborg: Sølvmedalje – 52,62, bakom Kim Batten (52,61)
*OL 1996 i Atlanta: Bronsemedalje – 53,22
*VM 1997 i Aten: Nr 6 – 54,77
*OL 2000 i Sydney: Utslått i forsøka (57,02=nr 18)
*VM 2001 i Edmonton: Nr 4 – 54,55

## Kjelder

**Denne artikkelen bygger på «[[:en:Tonja Buford-Bailey|Tonja Buford-Bailey]]» frå ,  den 12. juli 2020.*  
 
*
Agriturisme

**Agriturisme** eller **agroturisme** er ei form for turisme der folk vitjer gardsbruk av ulike slag. Agroturisme har ulike definisjonar i ulike land. I Italia vert omgrepet *agroturismo* brukt hovudsakleg for gardsopphald, medan i andre land kan det omfatta ei rekkje aktivitetar som å hjelpe til med gardsdrift. Det er fyrst og fremst fem typar aktivitetar som kan reknast som agroturisme: direkte produktutsal, landbruksundervisning (ta imot skuleelevar og små grupper), overnatting, friluftsaktivitetar og underhalding.

Agroturisme er ein slags nisjeturisme som er i framgang i mange delar av verda. Agroturisme har blant anna som mål å fremje lokal kunnskap og berekraftig landbruk.

## Merksemd
Folk er i aukande grad interesserte i å vite kvar maten deira kjem frå og ynskjer å treffe bøndene og produsentane og forstå korleis varene vert produserte. For mange urbane innbyggjarar, særskilt born, er slike besøk det fyrste høvet dei har til å sjå kvar maten deira kjem frå og at dei er i kontakt anten med mjølkekyr eller ser korleis korn, grønsaker eller frukt vert dyrka.

Samstundes er denne typen turisme ein måte for bøndene å diversifisere aktivitetane sine og garantere fleire kjelder for inntekt. Agroturisme hjelper også bøndene å trekkje publikum si merksemd og forståing om landbruk, og å fremje produkta sine.

## Økonomiske gevinstar
Agroturisme er ofte blitt naudsynt for at små bønder skal klare seg økonomisk. Ved å diversifisere aktivitetane sine får dei meir stabile inntekt. Dette er særskilt viktig når gardsdrifta ikkje bringer inntekt, som på vinteren. Ulike studiar har synt at agroturisme ofte påverkar lokale samfunn på ein positiv måte. Ved å tiltrekkje turistar i områda det gjeld vert den lokale økonomien stimulert. Dette er særleg viktig for rurale område som treng fleire kjelder for inntekt.

## Agroturisme i ulike land

### Noreg

I Noreg er agriturismen organisert av Hanen og NBG. Dette er bransje- og marknadsorganisasjonar for verksemder innan bygdeturisme og gardsmat. I Noreg fanst det tidlegare to organisasjonar som arbeidde med agriturisme: Norsk Bygdeturisme og Norsk Gardsmat. I 2004 vart organisasjonane slåtte saman under namnet Norsk Bygdeturisme og Gardsmat (NBG).

Hanen har 400 medlemar over heile landet fordelt i 12 regionlag. Hanen samarbeider med Statens vegvesen om vegskiltsymbolet 650.40 for «Gardsmat/bygdeturisme», den sokalla «Veghanen».

### Latvia
Latvia er ein populær destinasjon for utanlandske turistar. Det finst mange tilbod om gardsturar der turistane får lære om korleis varene som vert brukte i den latviske mattradisjonen, som til dømes opplagd mjølk, bokkveite, tindved, karveost, rugbrød og øl, vert laga. Samstundes held desse gardane på å bli populære stadar for å promotere og lære om tradisjonell latvisk kost.

### Italia
*Agroturismo* gjeldte fyrst gardopphald i Italia men dei siste ti åra har aktivitetstilboda blitt større.

## Sjå òg
* Landbruksmesse
* Økoturisme
* Gardsopphald
* Geoturisme
* Bygdevandring
* Bygdeturisme
* WWOOF - 'Willing Workers on Organic Farms'
* Sjølvplukk

## Referansar

**Denne artikkelen bygger på «[[:sv:Agriturism|Agriturism]]» frå , den 11. juli 2020.*
OGAE Second Chance Contest 2013

**OGAE Second Chance Contest 2013** (**OGAE SCC 2013**) var den tjuesjuande gongen OGAE Second Chance Contest vart arrangert. Tevlinga vart halden i Barcelona i Spania, etter at Spania vann tevlinga i 2012, med songen «Tu vida es tu vida» av Pastora Soler.

For å kunne deltake i OGAE Second Chance Contest 2013, måtte ein ha delteke i ein av dei nasjonale finalane i Eurovision Song Contest 2013; men om eit bidrag hadde vunne ein nasjonal finale, kunne ikkje bidraget deltake i OGAE Second Chance Contest.

Femten land deltok i tevlinga. Israel, Italia, Serbia og Ungarn (for OGAE Rest of the World) returnerte til tevlinga. Danmark, Estland, Kypros, Latvia, Nederland, Portugal, Russland og Slovenia, som deltok i 2012, deltok ikkje i 2013-utgåva av OGAE Second Chance Contest.

Noreg vann OGAE Second Chance Contest for tredje gong, med songen «Bombo» av Adelén.

## Bidraga

## Sjå òg
* Eurovision Song Contest 2013
* Junior Eurovision Song Contest 2013

## Referansar

## Kjelder

**Denne artikkelen bygger på «[[:en:OGAE Second Chance Contest 2013|OGAE Second Chance Contest 2013]]» frå ,  den 5. juli 2020.*
Tegla Loroupe

**Tegla Loroupe** () er ein kenyansk tidlegare langdistanseløpar.

## Aktiv
Loroupe enda i VM 1993 på fjerdeplassen på 10&nbsp;000 meter, utan å truge medaljevinnarane. To år seinare tok ho bronsen på distansen under VM i Göteborg. Både i 1997, 1998 og 1999 vart ho verdsmeister i halvmaraton. I 1999 sikra ho seg ein ny VM-bronse på 10&nbsp;000 meter og flytta samstundes den personlege rekorden til 30.32,0. Året etter vart ho nummer fem i milløpet ved OL 2000 i Sydney.

Perioden 1994-2004 sigra Loroupe i ei rad store maratonløp; New York, Rotterdam, Berlin, Roma, London, Lausanne, Köln og Leipzig. I april 1998 sletta ho den 13 år gamle verdsbestetida til Ingrid Kristiansen i maraton då ho vann Rotterdam maraton på tida 2.20.47, ei rekordtid som gjaldt i vel tre år.

### Medaljar og plasseringar i internasjonale meisterskap
*OL 1992 i Barcelona: Nr 17 på 10&nbsp;000 m – 32.53,0
*VM 1993 i Stuttgart: Nr 4 på 10&nbsp;000 m – 31.29,9
*VM 1995 i Göteborg: Bronsemedalje på 10&nbsp;000 m – 31.17,6
*OL 1996 i Atlanta: Nr 6 på 10&nbsp;000 m – 31.23,2
*VM 1997 i Aten: Nr 6 på 10&nbsp;000 m – 32.00,9
*VM 1999 i Sevilla: Bronsemedalje på 10&nbsp;000 m – 30.32,0
*OL 2000 i Sydney: Nr 5 på 10&nbsp;000 m – 30.37,2 og nr 13 i maraton – 2.29.45
*VM 2005 i Helsinki: Nr 40 i maraton – 2.39.58

## Kjelder

**Denne artikkelen bygger på «[[:en:Tegla Loroupe|Tegla Loroupe]]» frå ,  den 12. juli 2020.*
Diderich Hegermann Lund

**Diderich Hegermann Lund** () var ein norsk entreprenør og ingeniør som bidrog til utbygging av norsk vasskraft og jernbane og var ein pioner innan utviklingshjelp.

## Liv
Lund var fødd i Kristiania som son av ingeniøroffisereren Ole Wilhelm Lund (1848–1915) og Louise Hegermann (1856–1914).

Etter examen artium  i 1906 gjennomførte han ingeniørstudium i Zürich i perioden 1906–1910, og hadde deretter eit par års praksis i Sveits før han var tilbake i Noreg i 1913. I dei ti åra som følgde leia han fleire store vasskraft- og industriutbyggingsprosjekt, blant anna bygginga av karbidfabrikken i Odda. Som sjef for teknisk etat i dåverande Aker kommune 1921–1926, var han med på bygginga av Sognsvannsbanen og Østensjøbanen. I 1925–1926 leia han bygginga av fortøyingsmastene for luftskipet Norge på Ekeberg i Oslo, og på Svalbard der han også bygga luftskipshallen i Ny-Ålesund. 

Frå 1927 til 1930 var Lund tilsett som anleggsjef ved Det norske Zinkkompani i Odda. I 1930 starta han og Haakon Eeg-Henriksen entreprenørfirmaet Haakon Eeg-Henriksen & Diderich Lund A/S. Dette samarbeidet varte til 1952, då Lund overtok leiinga av Keralaprosjektet. 

I åra like før andre verdskrigen og i dei tidlege krigsåra arbeidde han blant anna med utbygginga av Nordlands- og Sørlandsbanen. Under den tyske okkupasjonen av Noreg måtte Lund flykta til Sverige, og han blei send derfrå til London der han verka som konsulent for regjeringa i arbeidet med å førebu gjenreisinga av Noreg. Etter krigen leia han gjenoppbygginga av Finnmark.

Frå 1952 til 1957 var Lund engasjert i den første norske utviklingshjelpen i Kerala. Han leia Fiskeriprosjektet i Kerala, eit pionerprosjekt for norsk utviklingshjelp.

Lund var 75 år då han byrja på si siste store oppgåve; å lede hjelpearbeidet til kvekarane, Kvekerhjelp, i Algerie. I åra 1963–1970 var han ansvarleg for utbygging av vssforsyning og bygging av skular og helseklinikkar. Han var også med på å mekla i den algerske borgarkrigen.

Av overtyding var Lund pasifist, fredsforkjempar, atommotstandar (medlem av Dei 13) og kvinnesaksforkjempar; han var medlem i Norsk Kvinnesaksforening. 
Han var formann i Folkereisning mot Krig (FMK) frå 1950 til 1952 og med i rådet til War Resisters' International frå 1952 til 1960.

## Familie

Diderich Lund var gift med Daisy Vogt frå 1919 til 1921 og frå 1923 med med Sigrid Helliesen Lund (1892–1988). Han var far til Bernt H. Lund (f. 1924).

Han var barnebarn av målarparet Bernt og Hedevig Lund og sonedotters son av eidsvollmanen og statsråden Diderich Hegermann.

## Kjelder


**Denne artikkelen bygger på «[[:nb:Diderich H. Lund|Diderich H. Lund]]» frå ,  den 12. juli 2020.*
Cort Adelers gate i Oslo

**Cort Adelers gate** (17-41, 2-30) er ei gate i bydel Frogner i Oslo. Ho har namn etter den norsk-danske admiralen Cort Adeler. Gata går frå Henrik Ibsens gate til Munkedamsveien, der Dokkveien fortset ned Aker Brygge.

## Bygningar
* Oslo Handelsgym
* Oslo ingeniørhøyskole
* KNA-hotellet

## Kjelder


**Denne artikkelen bygger på «[[:no:Cort Adelers gate (Oslo)|Cort Adelers gate (Oslo)]]» frå ,  den 12. juli 2020.*  

## Litteratur
*
Poland av Tangerine Dream

***Poland - The Warsaw Concert *** er det 24. albumet og det femte konsertalbumet til Tangerine Dream.
Albumet låg ei veke inne på UK Albums Chart og nådde 90. plassen. 

I desember 1983 var Tangerine Dream igjen attende bak Jarnteppet for å halde konsert. Dei hadde spelt i Aust-Berlin i januar 1980, som resulterte i albumet *[[Pergamon av Tangerine Dream|Quichotte]]*, og no spelte dei i Warszawa i Polen. 

Tangerine Dream spelte to konsertar i Warszawa is-stadion den 10. desember 1983, ein på ettermiddagen og ein på kvelden. Musikken vart miksa og noko overdubba med nye partar og mellomspel i studio i 1984 for å gje eit typisk Tangerine Dream-album utan støy frå publikum. 

Edgar Froese fortalte: «Me er blitt kalla eit politisk band, men når me har spelt i Aust-Tyskland og Polen er det ikkje av politiske årsaker. Me berre ønskte å spele for folka der.» Chris Franke sa: «Me er berre politiske på den måten at musikken kan nyttast til å utløyse impulsar som får folk til å tenkje på samfunnet.»

## Innhald

Dei fire spora består av 3-4 seksjonar kvar. Dei siste to av dei fire seksjonane på «Tangent» vert kalla «Polish Dance» (som minnar om komposisjonen «Choronzon» frå *[[Exit av Tangerine Dream|Exit]]*, spelt baklengs) og «Rare Bird», og den andre delen av «Barbakane» vert kalla «Warsaw in the Sun». Det finst òg andre, mindre kjende offisielle og uoffisielle namn på andre seksjonar av albumet. Han finst òg som ein avgrensa biletplate der bileta frå plateomslaget er direkte på vinylplata. 

Av dei tolv CD-utgåvene har berre tre av dei det komplette albumet. Alle dei andre manglar anten «Tangent» med ein forkorta versjon av «Barbakane», eller inneheld «Tangent» men har framleis den forkorta versjonen av «Barbakane».
* (1984) Jive/Teldec 8.28638
* (1984) Relativity 88561-8045-2, nyutgjeve i 1993
* (2011) Reactive EREACD 2018

Den andre er gjeven ut som ein dobbel-CD og er nokså sjeldan.

## Medverkande
* Edgar Froese
* Christopher Franke
* Johannes Schmoelling

## Singlar
* «Warsaw In The Sun» nådde 96. plassen på den britiske singellista. 

## Kjelder

**Denne artikkelen bygger på «[[:en:Poland (album)|Poland (album)]]» frå ,  den 12. juli 2020.* 
*** oppgav desse kjeldene:*
Heartbreakers av Tangerine Dream

***Heartbreakers*** er det 25. albumet og det sjuande filmusikkalbumet til det tyske electronicabandet Tangerine Dream. Det kom ut i april 1985 på Virgin Records.

Musikken vart nytta i filmen *[[filmen Heartbreakers (1984)|Heartbreakers]]*, regissert av Bobby Roth med Peter Coyote, Nick Mancuso og Carole Laure i rollene. Det var den første av seks filmar regissert av Roth som Tangerine Dream skreiv musikk for. 

Albumet kom berre ut i Tyskland og vart ein av dei sjeldnare utgjevingane deira for Tangerine Dream-samlarar då det gjekk ut av trykk nokre få år seinare. 

### Innhald

## Medverkande
* Edgar Froese&nbsp;– klaverinstrument, elektronisk utstyr, gitar
* Christopher Franke&nbsp;– synthesizer, elektronisk utstyr, elektronisk perkusjon
* Johannes Schmoelling&nbsp;– klaverinstrument, elektronisk utstyr

## Kjelder

**Denne artikkelen bygger på «[[:en:Heartbreakers (1984 film)|Heartbreakers (1984 film)]]» frå ,  den 12. juli 2020.* 
*** oppgav desse kjeldene:*
Norsk kunstnerleksikon

***Norsk kunstnerleksikon*** er eit vitskapleg leksikon over biletkunstnarar, arkitektar og kunsthandverkarar i Noreg. Leksikonet blei gjeve ut på papir av Universitetsforlaget; det redaksjonelle ansvaret hadde Nasjonalgalleriet med underavdeling hjå Riksantikvaren. Verket kom ut i fire bind; bind éin  i 1982, bind to i 1983 og bind tre og fire kom ut i 1986. Verket tilhøyrer no Nasjonalgalleriet. Ei digital utgåve av bind éin og to er publisert på nett av foreininga Store norske leksikon.

## Innhald
Målet har vore å gje ut eit fullstendig leksikon over norske kunstnarar frå reformasjonen fram til utgjevinga. Leksikonet omfattar målarar, bilethoggarar, grafikere og teiknarar. Folkekunst er representert med rosemålarar og treskjerarar. Frå eldre tid er bilethoggarar og gullsmedar tekne med, og frå nyare tid arkitektar, kunsthandverkarar, tekstilkunstnarar og eit utval interiørarkitektar og designerar.

## Arkitektar
Leksikonet gjev det mest omfattande oversynet over norske arkitektar. Riksantikvaren har vore ansvarleg for registreringa av arkitektar verksame før 1940. Arkivet for denne delen av leksikonet er teken vare på hjå Riksantikvaren. Det har vore eit mål å få størst mogleg dekning etter ca. 1850, då arkitektyrket blei meir spesialisert, fram til andre verdskrigen. For arkitektar verksame etter 1940 har Norsk arkitekturmuseum med hjelp frå biblioteket til Norske arkitekters landsforbund samla inn og skrive artiklane. Ein komité nedsett av styret for Norsk arkitekturmuseum var rådgjevande for utveljinga, og det blei gjort eit særs avgrensa utval blant samtidige, aktivt praktiserande arkitektar.

## Digitalisering
På 1990-talet blei leksikoninnhaldet omforma til SGML-standardisert format med tanke på framtidig digital tilgjengeleggjering. Dette arbeidet blei ikkje sluttført. I 2007 samla Nasjonalmuseet for kunst, arkitektur og design saman alt eksisterande filmateriale og starta eit prosjekt for å publisera ein nettversjon av leksikonet. Dåverande ABM-utvikling (no Norsk kulturråd) gjekk inn som samarbeidspartnar for prosjektet. Nettpubliseringa byrja i oktober 2013 på plattforma til Store norske leksikon AS med bind 1 og 2 (A-M).

I løpet av 2012 blei Norsk kunstnarleksikon skanna og gjort digitalt tilgjengeleg gjennom nettstaden til Nasjonalbiblioteket. Bøkene blei publiserte som bidtefiler der, men teksten er søkbar gjennom den interne søkemotoren til Nasjonalbiblioteket.

## Verket

* 1982 – bind éin ISBN 82-00-05689-9
* 1983 – bind to ISBN 82-00-06535-9
* 1986 – bind tre ISBN 82-00-06810-2
* 1986 – bind fire ISBN 82-00-18323-8

## Kjelder




**Denne artikkelen bygger på «[[:nb:Norsk kunstnerleksikon|Norsk kunstnerleksikon]]» frå ,  den 12. juli 2020.*  

## Bakgrunnsstoff

* Norsk kunstnarleksikon bind 1 og 2 på kunstnarleksikon.no
* Norsk kunstnarleksikon i Bokhylla.no (skanna)
Blomqvist Kunsthandel

**Blomqvist Kunsthandel**, ofte berre kalla **Blomqvist**, er eit norsk auksjonshus basert i Oslo. Blomqvist blei grunnlagt i 1870 som ein av dei første kunsthandlarane i Norden av Christian Walfrid Blomqvist. I dag er Blomqvist den største og eldste formidlar av kunst, antikvitetar, moderne design, sølv, smykkar, klokkar, glas, porselen, vin og meir i Noreg. Blomqvist held 6 auksjonar i året og har sidan 2006 halde separate nettauksjonar med meir enn 20 000 hammarslag per år.

Firmaet har i fleire periodar vore ein viktig utstillings- og omsetnadsstad for norsk biletkunst, både gjennom auksjonar og sal frå galleri. Mange norske kunstnarar har hatt separatutstillingar her, blant andre Thomas Fearnley, Christian Skredsvig, Johan Fredrik Eckersberg, Hans Gude, Mathias Stoltenberg, Olaf Isachsen, Johan Christian Dahl, Adolph Tidemand og August Cappelen. Edvard Munch har hatt elleve separatutstillinger hos Blomqvist.

## Historie
Blomqvist blei skipa i 1870 i Christiania av svenskfødde Christian Walfrid Blomqvist som rammemakeri og forgyllingsverkstad. Butikken heldt først til i Øvre Slottsgate 11. Han  flytta til Toldbodgaten 22 i 1879 og innreia ein utstillingshall i andre etasje. Firmaet flytta til Karl Johans gate i 1883, og nevøen til Blomqvist, Walfrid Wasteson, overtok som leier i 1884. Han døydde i 1920, og sonen Thorleif Wasteson tok over leiinga. Frå 1914 har Blomqvist hatt dei noverande lokale sine i Tordenskiolds gate 5.

## Kjelder

**Denne artikkelen bygger på «[[:nb:Blomqvist Kunsthandel|Blomqvist Kunsthandel]]» frå ,  den 12. juli 2020.*  
 

## Bakgrunnsstoff
*
Blå brennmanet

**Blå brennmanet** (*Cyanea lamarckii*) er ei skivemanet som finst i Nordsjøen. I lag med den vanlege raude brennmaneta er ho ein av to artar brennmanet som finst i Noreg. Ho finst langs kysten av Vestlandet i perioden mai til september.

Blå brennmanet vert sjeldan større enn 20 centimeter i diameter. Ho har like stor brennande effekt som brennmaneta.

## Kjelder

## Bakgrunnsstoff
*
Vasabladet

***Vasabladet*** er ei svenskspråkleg regional dagsavis i Österbotten i Finland med hovudsete i Vasa. Med eit opplag på rundt 23 700 eksemplar er ho den nest største svenskspråklege avisa i Finland. Avisa vert karakterisert som uavhengig liberal. 

*Vasabladet* vart grunnlagt i 1856, og første eksemplar utkom den 7. mai. Avisa er dermed Finlands nest eldste enno eksisterande avis. 

Frå 2004 har avisa komme ut sju dagar i veka. Nyhenda vert òg publiserte på nettsida til avisa.
*Vasabladet* har HSS Media Ab som eigar, som på si side har Harry Schaumans Stiftelse som eigar.

Sjefredaktør frå 2009 er Lars Rosenblad.

## Referansar


**Denne artikkelen bygger på «[[:nb:Vasabladet|Vasabladet]]» frå ,  den 12. juli 2020.*  
 
## Bakgrunnsstoff

* Vasabladet på nettet
* Historiska tidningsbiblioteket: ''Vasabladet'' (1856-1900)
* ''Uppslagsverket Finland'', Vasabladet
Semb Hovedgård

**Semb Hovedgård** er ein norsk herregard som ligg ved Borrevannet i Horten kommune i Vestfold.

Garden ligg ved riksveg 19, rundt 3&nbsp;km sørvest for Horten sentrum. Hovudbygningen blei bygd i 1910 med Herman Backer som arkitekt.

Garden blei utvida då industrigründeren Sam Eyde kjøpte han saman med fleire naboeigedomar i 1916.

I 1990 blei Borre Golfbane etablert på eigedomen. I tillegg blei garden pussa opp og det blei bygd stutteri og nytt tennisanlegg.

I 2011 la eigaren Einar Nagell-Erichsen eigedommen på 1760 mål ut for sal til ei prisantyding på 170 millionar kroner.
Han fekk gjort om garden til aksjeselskap, og la han ut for sal på nytt i juni 2020 med ei prisantyding på 95 millionar kroner.

## Kjelder


**Denne artikkelen bygger på «[[:nb:Semb Hovedgård|Semb Hovedgård]]» frå ,  den 12. juli 2020.*  

## Bakgrunnsstoff
* Semb Hovedgård . Historie av Liv Eyde Bø.
Jakobstad

**Jakobstad** (finsk *Pietarsaari*) er ein by og kommune i landskapet Österbotten i Finland. Kommunen har ein folkesetnad på 19 431, og eit areal på 122,9&nbsp;km², der 87,8 km² er land. Jakobstad grensar til kommunane Nykarleby, Pedersöre og Larsmo.

Jakobstad er ein tospråklig kommune med svensk som majoritetsspråk (56,3 %) og finsk som minoritetsspråk.

Byen vart grunnlagd 1652 av Ebba Brahe, enke etter Jacob De la Gardie, som namnet Jakobstad kjem av. Det finske namnet på byen, *Pietarsaari* ('Petersøya'), er ei lydhermande omsetjing av namnet på omlandskommunen, Pedersöre.

Jakobstad har ein lang tradisjon innan skipsbygging og sjøfart. I sentrum av byen ligg ein botanisk hage, *Skolparken*. Nær parken ligg *Skata*, eit trehusområde med smale gater.

Den finske nasjonalskalden Johan Ludvig Runeberg var fødd i Jakobstad.

## Venskapskommunar

*  Asker i Noreg
*  Eslöv i Sverige
*  Rudersdal i  Danmark
*  Garðabær på Island
*  Jamestown i New York i USA
*  Jūrmala i Latvia
*  Söderhamn i Sverige

## Galleri

Fil:Jakobstad City Hall ArM.jpg|Jakobstad stadshus
Fil:Jakobstad Skata 1.jpg|Gate i bydelen Skata
Fil:Jakobstad church.jpg|Jakobstad kyrkje


## Kjelder


**Denne artikkelen bygger på «[[:nb:Jakobstad|Jakobstad]]» frå ,  den 12. juli 2020.*
OGAE Second Chance Contest 2010

**OGAE Second Chance Contest 2010** (**OGAE SCC 2010**) var den tjuefjerde gongen OGAE Second Chance Contest vart arrangert. Tevlinga vart halden i København i Danmark, etter at Danmark vann tevlinga i 2009, med songen «Someday» av Hera Björk.

For å kunne deltake i OGAE Second Chance Contest 2010, måtte ein ha delteke i ein av dei nasjonale finalane i Eurovision Song Contest 2010; men om eit bidrag hadde vunne ein nasjonal finale, kunne ikkje bidraget deltake i OGAE Second Chance Contest.

Tjueto land deltok i tevlinga. Armenia, Aserbajdsjan og Bulgaria (for OGAE Rest of the World) deltok i tevlinga for fyrste gong, medan Kypros, Malta, Russland og Tyskland returnerte til tevlinga. Andorra, Estland, Moldova, Nederland og Slovakia, som deltok i 2009, deltok ikkje i 2010-utgåva av OGAE Second Chance Contest.

Sverige vann OGAE Second Chance Contest for trettande gong, med songen «Kom» av Timoteij.

## Bidraga

## Sjå òg
* Eurovision Song Contest 2010
* Junior Eurovision Song Contest 2010

## Referansar

## Kjelder

**Denne artikkelen bygger på «[[:en:OGAE Second Chance Contest 2010|OGAE Second Chance Contest 2010]]» frå ,  den 5. juli 2020.*
Östermark

**Östermark** (finsk *Teuva*) er ein kommune i landskapet Södra Österbotten i Finland. Kommunen har cirka 6 000 innbyggjarar og eit areal på 555,44 km² der 0,25 km² er vatn. Östermark er ein finskspråkleg kommune som grensar til kommunane  Bötom, Kauhajoki, Kristinestad, Kurikka og Närpes.

Östermark er eit sentrum for . Det kommunale utdanningssenteret *TEAK* er det største i Norden innan utdanning for møbelproduksjon.

## Kjelder

**Denne artikkelen bygger på «[[:nb:Östermark|Östermark]]» frå ,  den 12. juli 2020.*
Maxmo

**Maxmo** (finsk *Maksamaa*) er ein tidlegare kommune i landskapet Österbotten i Finland. Kommunen hadde 1 049 innbyggjarar i 2004. Maxmo var ein tospråklig kommune med svensk som majoritetsspråk (88,3 % svensktalende i 2005). Før 2003 var Maxmo einspråkleg svensk.

Kommunane Maxmo og Vörå vart slått saman til den nye kommunen Vörå-Maxmo 1. januar 2007. Denne blei igjen til Vörå kommun i 2011.

Øygruppa Mickelsöarna i Maxmo ligg i *[[Kvarken]]s* *skärgård* er den første og einaste UNESCO-verdsnaturarvstaden i Finland.

## Kjelder

**Denne artikkelen bygger på «[[:nb:Maxmo|Maxmo]]» frå ,  den 12. juli 2020.*  
 

## Bakgrunnsstoff
*
Paradigm Shift

**Paradigm shift**, engelsk for *, kan visa til:
* *Paradigm Shift*, ei bok [[filosofen Martin Cohen|Martin Cohen]]
**2070 Paradigm Shift'', ein satirisk tale av ein internett-komikar, Sam Hyde
* teikneserien Paradigm Shift, ein teikneserie av Dirk Tiede
Larsmo

**Larsmo** (finsk *Luoto*) er ein kommune i landskapet Österbotten i Finland. Kommunen har ein folkesetnad på 4 409 og eit areal på 170 km², der 138,7 km² er land. Larsmo grensar til kommunane Jakobstad, Pedersöre, Kronoby og Karleby.

Larsmo er ein einspråkleg svensk kommune – svensk er morsmål for 92,8 % av folkesetnaden.

Larsmo består av over 360 øyar, der Larsmo og Eugmo er dei største. Disse er forbunde med Karleby i nord og Jakobstad i sør via *de sju broarnas väg*.  Båtbyggeri er ein viktig næringsveg i kommunen. Her finst blant anna Baltic Yachts som byggjer seglbåtar i karbonfiber, og Bella boats som byggjer motorbåtar i glasfiber. 

## Kjelder

**Denne artikkelen bygger på «[[:nb:Larsmo|Larsmo]]» frå ,  den 12. juli 2020.*  
 

## Bakgrunnsstoff
*
USS Bonhomme Richard

USS Bonhomme Richard kan vise til
*USS «Bonhomme Richard», LHD-6, eit amfibieskip i den USA-amerikanske marinen
*Hangarskipet «Bon Homme Richard», CV-31, eit USA-amerikansk hangarskip i Essex-klassen
*Hangarskipet «Bon Homme Richard», CV-10, USA-amerikansk hangarskip som fekk namnet «Yorktown» før det gjekk av stabelen
Velykyj Kujalnik

**Velykyj Kujalnik** (), eller **Bolshoj Kujalnik** () er ei elv i Podilsk, Ananjiv, Sjyrjajeve og Ivanivka rajon i Odesa oblast i Ukraina. Munningen er Kujalnikestuaret i Svartehavet. Elva er rundt 150&nbsp;km lang, og har eit nedslagsfelt på 1860&nbsp;km². Busetnadane Sjyrjajeve og Ivanivka ligg ved breidden av Velykyj Kujalnik.

Historisk har elva vore farbar, og saman med Dnestr blei ho brukt til å transportera varer til Svartehavet, utanom stryka i Dnjepr. I 2007-2008 bygde ulovlege sandhaustarar ein demning ved munningen av elva, slik at Velykyj Kujalnik ikkje rann ut i havet meir. Demningen blei ikkje riven, slik at estuaret tørka ut.

## Kjelder

**Denne artikkelen bygger på «[[:en:Velykyi Kuyalnik|Velykyi Kuyalnik]]» frå ,  den 13. juli 2020.*
Stanley Matthews

**Sir Stanley Matthews**, CBE () var ein engelsk fotballspelar som spelte på høgrevingen. Han vert ofte rekna som ein av dei største britiske fotballspelarane gjennom tidene, og er den einaste som har vorte adla medan han enno var aktiv. Matthews hadde ein særs lang fotballkarriere, og spelte sin siste kamp på klubbnivå i ein alder av femti år. Han var kjend for sin makelause teknikk og presise høgrefot, og fekk tilnamnet «*The Wizard of the Dribble*».

### Klubbspel
Matthews spelte for Stoke City i til saman 19 år over to periodar (1932-1947 og 1961-1965), og for Blackpool FC i 14 år (1947-1961). Der vart han mellom anna kjend for ein framifrå prestasjon i FA-cupfinalen i 1953, som i ettertid har vore kjend som «Matthews-finalen». I 1956 vart han den fyrste mottakaren av Gullballen (*Ballon d'Or*).

### Landslagsspel
Matthews spelte 54 landskampar for England mellom 1934 og 1957, og deltok i VM i fotball 1950 og VM i fotball 1954.

## Kjelder

**Denne artikkelen bygger på «[[:en:Stanley Matthews|Stanley Matthews]]» frå ,  den 13. juli 2020.*  
 
*eu-football

## Fotnotar
Natalia Rodríguez

**Natalia Rodríguez Martínez** () er ein spansk tidlegare mellomdistanseløpar frå Tarragona. Ho vann bronsemedaljen på 1500 meter både i EM 2010 og VM 2011.

## Aktiv
Rodríguez sprang inn til sjetteplassen på 1500-meteren både under verdsmeisterskapen 2001, europameisterskapen 2002, verdsmeisterskapen 2005 og dei olympiske sommarleikane 2008. 

I VM-finalen 2009 i Berlin la Rodríguez alle konkurrentane på 1500 m bak seg på oppløpssida og braut målsnøret fyrst. Nokså omgåande vart ho diskvalifisert, etter som ho tidleg i siste sving dytta tetløparen Gelete Burka slik at den etiopiske utøvaren fall.

På spansk heimebane i 2010 sikra Rodríguez seg bronsemedaljen på 1500 m i EM, landskvinna Nuria Fernández vann løpet. Også i VM 2011 lukkast spurtsterke Rodríguez vinne bronsemedaljen på spesialdistansen.

Rodríguez sette sin personlege rekord på 3.59,5 i eit stemne i Rieti 28. august 2005. 

### Medaljar og plasseringar i internasjonale meisterskap
*OL 2000 i Sydney: Utslått i kvalifiseringa (4.22,8=nr 37)
*VM 2001 i Edmonton: Nr 6 – 4.07,1
*EM 2002 i München: Nr 6 – 4.06,1
*VM 2003 i Paris: Utslått i semifinalane (4.08,8=nr 17)
*OL 2004 i Aten: Nr 10 – 4.03,0
*VM 2005 i Helsinki: Nr 6 – 4.03,0
*OL 2008 i Beijing: Nr 6 – 4.03,1
*VM 2009 i Berlin: Nr 10 – diskvalifisert i finalen
*EM 2010 i Barcelona: Bronsemedalje – 4.01,3
*VM 2011 i Daegu: Bronsemedalje – 4.05,8
*OL 2012 i London: Utslått i kvalifiseringa (4.16,1=nr 32)
*VM 2013 i Moskva: Utslått i kvalifiseringa (4.09,1=nr 20)

## Kjelder

**Denne artikkelen bygger på «[[:de:Natalia Rodríguez|Natalia Rodríguez]]» frå ,  den 13. juli 2020.*  
**Denne artikkelen bygger på «[[:en:Natalia Rodríguez (athlete)|Natalia Rodríguez (athlete)]]» frå ,  den 13. juli 2020.*
William Van Dijck

**William Van Dijck** () er ein belgisk tidlegare 3&nbsp;000-meter-hinderløpar som i 1987 vann bronsemedaljen i verdsmeisterskapen og i 1994 ein medalje av same valør i europameisterskapen.

## Aktiv
Van Dijck sette i 1983 sin fyrste belgiske rekord på 3&nbsp;000 meter hinder. Same året vann han den fyrste av ni belgiske meistertitlar i øvinga. Ved europameisterskapen 1986 i Stuttgart vart han femtemann med tida 8.20,1. Ei veke seinare sprang han i Brussel inn til siger på 8.10,0, hans åttande og siste landsrekord.

Under verdsmeisterskapen 1987 i Roma sette italienaren Francesco Panetta avgarde i høgt tempo og sprengde feltet. Favorittane frå Kenya la seg lenger bak og nådde ikkje fram til innspurten. Austtyske Hagen Melzer kom i mål nest Panetta og tok sølvmedaljen, medan Van Dijck med 8.12,1 sikra seg bronsen.

I sin siste store meisterskap, europameisterskapen 1994, spurta Van Dijck inn til ein ny bronsemedalje. Einast italienarane Alessandro Lambruschini og Angelo Carosi sprang fortare.

Van Dick la opp i 1997.

### Medaljar og plasseringar i internasjonale meisterskap
*VM 1983 i Helsinki: Utslått i semifinalane (8.39,0=nr 22)
*OL 1984 i Los Angeles: Utslått i semifinalane (8.23,0=nr 14)
*EM 1986 i Stuttgart: Nr 5 – 8.20,1
*VM 1987 i Roma: Bronsemedalje – 8.12,1
*OL 1988 i Seoul: Nr 5 – 8.13,9
*EM 1990 i Split: Nr 5 – 8.21,7
*VM 1991 i Tokyo: Nr 9 – 8.30,4
*OL 1992 i Barcelona: Nr 9 – 8.22,5
*EM 1994 i Helsinki: Bronsemedalje – 8.24,8

## Kjelder

**Denne artikkelen bygger på «[[:de:William Van Dijck|William Van Dijck]]» frå ,  den 14. juli 2020.*
Sugar Man

**Sugar Man** eller **The Sugar Man** kan vise til

## Musikk
*Stanley Turrentine, jazzsaksofonist kjend som «The Sugar Man»
***[[The Sugar Man]]*, eit album av ovannemnde artist
*Cootie Stark, gitarist, songar & låtskrivar, kjend som «Sugar Man»
***Sugar Man*, eit album av ovannemnde artist
*«Sugar Man», ein song av musikaren Rodriguez frå albumet *Cold Fact*, remixa i 2014 av Yolanda Be Cool og DCUP
***Sugarman: The Best of Rodriguez*, eit samlealbum av musikaren Rodriguez 
***[[Searching for Sugar Man]]*, ein dokumentarfilm om Rodriguez
*«Sugar Man», ein song av Roy Orbison
*«Sugar Man (9 To 5)», ein song av Bobby Darin

## Annan bruk
*Sugar Man, teikneseriefigur frå Marvel-forlaget
**SMS Sugar Man*, ein film av Aryan Kaganof
**[[Two Yoo Project - Sugar Man]]*, ein sørkoreansk fjernsynserie
*Riddick Bowe, ein USA-amerikansk boksar kjend som «Sugar Man»
Awarua Wetland

**Awarua Wetland** er eit 20&nbsp;000 hektar stort våtmarksområde i regionen Southland på New Zealand. Staden, som opphavleg hadde eit areal på om lag 3 500 hektar, vart utpeika til å vera av internasjonal interesse etter Ramsar-konvensjonen, og oppretta som ramsarstad i  1976, under namnet Waituna Wetlands Scientific Reserve.

Dette våtmarksområdet er unikt på New Zealand, då det også omfattar privateigd grunn (familiane Gamble, Nicol og Rance).

I det nordaustlege hjørnet til Toetoes Wetlands ligg eit område med naturleg buskvokster på om lag 25 hektar, som saman med andre kratt-tilvaksne område i nærleiken er tillagt verneorganisasjonen QEII Trust (*Queen Elizabet II National Trust*) av familien Nicol. Sjølv om dette området eigentleg ikkje er «ekte» våtmark, er det eit område med naturleg vegetasjon, der ein umodifisert bekk renn frå våtmarka gjennom dette upåverka området inn i Mataura-elva. Det er ein liten fristad for den minkande førekomsten av naturleg ferskvassfisk.

Intensivt landbruk i i tilsigsområdet til våtmarka har ført til uro for at Waituna Lagoon, som er ein del av våtmarksområdet, snart kan koma til å lida under eutrofiering.

## Sjå òg
*Våtmarker på New Zealand
*Washdyke Lagoon

## Kjelder

**Denne artikkelen bygger på «[[:en:Awarua Wetland|Awarua Wetland]]» frå ,  den 14. juli 2020.*  
 
## Referansar

## Bakgrunnsstoff
*Awarua Wetlands hjå Department of Conservation
*Waituna hjå Environment Southland
NM i friidrett 1946

**Noregsmeisterskapen i friidrett 1946** vart avvikla på Skansemyren Idrettsplass i Bergen helga 7. og 8. og 9. september 1946 med Bergens Friidrettskrins som arrangør. Meisterskapen var den fyrste sidan 1939, og den siste utan kvinnelege deltakarar.

Haakon Tranberg vart tildelt kongepokalen for vinnarløpet på 100 meter. 

## Menn
### 100 m





### 200 m





### 400 m





### 800 m





### 1500 m





### 5&nbsp;000 m





### 10&nbsp;000 m





### 110 m hekk





### 400 m hekk





### 1000 m stafett





### Høgdehopp





### Stavhopp





### Lengdehopp





### Tresteghopp





### Kulestøyt





### Diskoskast





### Sleggjekast





### Spjutkast





## Kjelder
*Arbeiderbladet 9. september 1946
Dartryfjella

**Dartryfjella** (engelsk *Dartry Mountains*, irsk ** er ei fjellkjede nordvest på Irland, nord i Sligo og Leitrim. Dei ligg mellom Lough Melvin, Lough Gill og Lough MacNean. Det høgaste punktet er Truskmore som er . Andre viktige toppar er Benbulbin på , Benwiskin på  og Tievebaun på .

Fjella har namn etter den gamle *[[túath]]*-inndelinga Dartraighe, som tilhøyrde kongedømet Bréifne. Fjella er svært nær Breifnefjella, som ligg i søraust.

Fjellkjeda er danna av eit stort oppdelt kalksteinplatå. Brear har skore ut dei særskilde formene i fjellkjeda. Ho omfattar dalane  Glencar, Glenade og Gleniff.

## Kjelder

**Denne artikkelen bygger på «[[:en:Dartry Mountains|Dartry Mountains]]» frå ,  den 14. juli 2020.*
Legend av Tangerine Dream

***Legend*** er det 28. albumet og det åttande filmmusikkalbumet til det tyske electronicabandet Tangerine Dream. Det kom ut i 1986 for den nordamerikanske filmen *[[filmen Legend (1985)|Legend]]*. Albumet kom berre ut i USA og Canada. Filmen var skriven av William Hjortsberg, med Tom Cruise, Mia Sara og Tim Curry i rollen, og var regissert av Ridley Scott for Universal Studios. Albumet kom ut på CD 15. august 1995 på Varese Sarabande.

## Bakgrunn
Etter ei skuffande testframvising med orkestermusikken Jerry Goldsmith skreiv for filmen, valde Scott å gjere endringar på filmen. Sidney Sheinberg, direktør i MCA (eigarane til Universal på den tida), meinte at musikken til Goldsmith ikkje appellerte til ungdomen og la press på Scott for å få ny musikk. Tangerine Dream fekk jobben med å skrive eit nytt, meir moderne lydspor - ein jobb dei fullførte på tre veker. Fram til 2002 kunne europeiske publikum berre sjå *Legend* med musikken til Goldsmith.

## Musikk
«Loved by the Sun» er ein vokal versjon av «Unicorn Theme» med tekst skriven og sungen av Jon Anderson frå Yes. Vokalen vart lagt til eter Tangerine Dream hadde komponert musikken. Han vart opphavleg spelt inn med vokal av Susanne Pawlitzki basert på eit William Blake-diktet «The Angel», men vart avvist til fordel for versjonen til Jon Anderson. «Unicorn Theme» er blitt framført på fleire konsertar i forskjellige variantar. 

«Is Your Love Strong Enough?», som vart spelt under rulleteksten, er skriven og sungen av Bryan Ferry med David Gilmour (frå Pink Floyd) på gitar, Guy Pratt på bass og Iain Ballamy på saksofon. Alle dei andre spora er instrumentale spor av Tangerine Dream. 

Tangerine Dream hadde spelt inn eit anna stykke som ikkje kom med på det offisielle albumet, men som var med i filemn. Denne finst berre på piratkopiplater. Denne fekk tittelen «Prologue» eller «Once Long Ago». 

## Mottaking
Daevid Jehnzen frå *[[AllMusic]]* gav albumet 4,5 av 5 stjerner, og hylla det «atmosfæriske, elektroniske lydlandskapet» på albumet. Men han meinte òg at det ikkje heilt nådde opp til dei tidlegare albuma deira, og kritiserte popsongane til Bryan Ferry og Jon Anderson. *[[magasinet Keyboard|Keyboard]]* roste albumet for at det var brukt mørkare spor, og meinte at det synte at dei «hadde meir ballar enn noko T. Dream har gjort før», men kritiserte albumet for å bruke for mykje av shakuhachi-lyden frå Emulator II-synthesizeren. 

## Innhald

## Kjelder

**Denne artikkelen bygger på «[[:en:Legend (Tangerine Dream soundtrack)|Legend (Tangerine Dream soundtrack)]]» frå ,  den 14. juli 2020.* 
*** oppgav desse kjeldene:*

## Bakgrunnsstoff
*
Pedersöre

**Pedersöre** (finsk **Pedersören** kunta) er ein kommune i landskapet Österbotten i Finland. Kommunen har ein folkesetnad på 10 406 og eit areal på 824 km², der 790 km² er land. Pedersöre grensar til kommunane Nykarleby, Kauhava, Evijärvi, Kronoby, Larsmo og Jakobstad. 

Pedersöre er ein tospråkleg kommune med svensk som majoritetsspråk (90 %) og finsk som minoritetsspråk (9 %).

Kommunesenteret ligg i Bennäs, men den største tettstaden er Kållby. Pedersöre er eit av dei eldste sokna i Österbotten. Byen Jakobstad, som vart grunnlagt på område til Pedersöre i 1652, har det finske namnet sitt *Pietarsaari* etter Pedersöre. Pedersöre kyrkje, soknekyrkja som vart bygd på 1300-talet eller seinast 1400-talet, ligg i det som i dag er nabokommunen Jakobstad.

## Galleri

Fil:Jakobstad Pedersore church.jpg|Pedersöre kyrkje
Fil:Pännäinen station.jpg|Bennäs stasjon


## Kjelder

**Denne artikkelen bygger på «[[:nb:Pedersöre|Pedersöre]]» frå ,  den 12. juli 2020.*  
 

## Bakgrunnsstoff
*
Eva Ramm

**Eva Ramm** () er ein norsk psykolog og forfattar, kanskje best kjend for boka *[[Med støv på hjernen]]*, og for sine teoriar om eit fleirsidig *[[eg]]*.

I 1948 flytta Eva Ramm til Oslo.  Her gifta ho seg med Wilhelm Ernst Ramm. Ho fekk graden cand.psychol. ved Universitetet i Oslo i 1955. Deretter var ho lenge bosatt på Nesodden, der ho var skolepsykolog 1957-71 og lokalpolitikar i same tidsrom.

Etter redaktørjobb i fagtidsskriftet *[[Sykepleien]]* var ho tilsett som psykolog ved Arbeidspsykologisk kontor i Fredrikstad 1980–82, og rådgjevar ved Oslo skoleetat 1984–88. Sidan har ho vore sjølvstendig praktiserande og ofte delteke i avis og fjernsyn. Ho har hatt fleire verv, mellom anna som leiar i Norske Barne- og Ungdomsbokforfattere 1970–72, i Kulturveteranene i Norge 1991–92 og i Kulturveteranene i Oslo 1990–92 og i Kultur over seksti 1992–95.

Eva Ramm er mor til Hans Henrik Ramm (f. 1950) og Lillebil Ramm (f. 1963).

## Prisar og utmerkingar
* Statens garantiinntekt for kunstnere 1982–92
* Oslo bys kulturstipend 2005.

## Bibliografi
* *Med støv på hjernen* (Aschehoug, 1958).  Roman, omsett til tysk, hollandsk, finsk, dansk, svensk, islandsk. Filmet, norsk og dansk versjon.
* *Engel på vidvanke* (Aschehoug 1962), roman.
* *Kvinnekall og mannefall* (Aschehoug 1965), roman. Omsett til tysk og finsk.
* *Noe må gjøres* (Damm 1968), ungdomsbok.
* *En gang var himmelen blå* (Aschehoug 1970), framtidsroman.
* *Mors tre hoder* (Aschehoug 1973), roman.
* *Ærlig talt!* (Aschehoug 1975), ungdomsbok.
* *Fra tro til virkelighet* (Aschehoug 1976), selvbiografisk dokumentar.
* *Stemmen* (Aschehoug 1978), roman.
* *Jeløyvandringer* (Moss Avis 1980).
* *Kjære Sokrates* (Aschehoug 1981), historisk roman.
* *Elskeren Jeshua* (Solum 1985), historisk roman.
* *Skynd deg, min elskede* (Aschehoug 1986), kriminalroman.
* *Epleslang i Eden* (Lanser 1989), essaysamling, dikt.
* *Mord i prestens hage* (Solum 1992), kriminalroman.
* *Det plurale jeg. Normalt å være spaltet?* (Aschehoug 1995), fagbok
* *Psykiatri til å bli gal av!* (Lanser 2002), fagpsykologisk debattbok.
* *Den trehodete guden og sønnene hans* (Kolofon 2005), religionskritisk debattbok.
* *Levende til stede* (Lanser 2006), selvbiografi.
* *Livssyn uten religion* (Kolofon 2008), debattbok.
* *Med støv på hjernen* (Aschehoug, 2008), 50 års utvida utgåve.
* *Og psykiateren skapte mennesket* (Kolofon 2010), sakprosa

## Referansar


## Kjelder
*Presentasjon av Eva Ramm i Forfatterkatalogen på Forfattersentrums nettsider
Three O'Clock High av Tangerine Dream

***Three O'Clock High*** er det 31. albumet og det niande filmmusikkalbumet til den tyske electronicagruppa Tangerine Dream. Musikken vart laga for tenåringskomedien med same namn.

Albumet består av 22 forholdsvis korte spor, der fem av dei var laga og framført av Sylvester Levay og to andre spor av andre artistar.

Songen «Something to Remember Me By», var framført av Jim Walker.

## Innhald

## Medverkande
* Edgar Froese
* Chris Franke
* Paul Haslinger

## Kjelder

**Denne artikkelen bygger på «[[:en:Three O'Clock High|Three O'Clock High]]» frå ,  den 15. juli 2020.* 
*** oppgav desse kjeldene:*
Vegard Vigerust

**Vegard Vigerust** () var ein norsk forfattar og filolog med norsk hovudfag. Han debuterte i 1954 med *Stålstuten*, ein satirisk  bygderoman, og byrja også som lyrikar i 1972 med diktsamlinga *Istid*. I 2002 gav han ut *Vel møtt, livsmot!*, ei samling dikt på bokmål og epistlar med refleksjonar og tilbakeblikk.

Han skreiv artiklar, blant anna i årbøkene til Den Norske Turistforening og i *Dovrebygde*, lokalhistorisk skrift for Dovre. I 1994 kom *Evig unge Dovre* ut, med dikt på dølemål og små lokalhistoriske prosastykke, i 1997 *Minneblad og dølakvad* i same sjanger. Vigerust har elles bidratt med tekstar til CD-ane *Syng, Dovre* (1998) og *[[Troillspel]]* (2001) av gruppa Østenfor Sol, nokre av komposisjonane er også av Vigerust. Han laga teksten til den historiske kavalkaden Gudbrandsdalsspelet oppført på Vinstra i 1981. 

Som lektor var Vigerust tilsett i Søndre Land, Ski, Oslo (NKS), Levanger og Asker. For det lokale amatørteateret skreiv han *Asker, du mitt Asker!*, ein historisk kavalkade om bygda, og dessutan prologar for lokale jubileum av ulike slag og for den årlege kulturveka. Han var styremedlem i Asker Kunstforening.

## Bibliografi
* *Stålstuten* (1954)
* *Guten som ville kjøpe [[NRK|Norsk Rikskringkasting]]* (1957) 
* *Helten fra Songdøla* (1962)
* *Sæval* (1966)
* *Mikla* (1970)
* *Istid* (1972)
* *Jord* (1975)
* *Skimt* (1978)
* *Sangen om Svånåtindane* (1980)
* *Strender* (1982)
* *Vel møtt, livsmot!* (2002), eige forlag
* *Vel møtt, livsmot 2!* (2009)

## Kjelder


**Denne artikkelen bygger på «[[:nb:Vegard Vigerust|Vegard Vigerust]]» frå ,  den 15. juli 2020.*  
 
## Bakgrunnsstoff
* Digitaliserte bøker av Vigerust hos Nasjonalbiblioteket.
Ola Viker

**Ola Viker** () var ein norsk forfattar, bonde og advokat.
## Bibliografi
* *Gullskoen* (Gyldendal, 1951)
* *Månemyra* (Gyldendal, 1953)
* *Dommerbordet* (Gyldendal, 1955)
* *Karl fortelleren* (Gyldendal, 1960)
* *Ulvegraven* (Gyldendal, 1961)
* *Kilden* (Gyldendal, 1963)
* *Guttorm den gode* (Gyldendal, 1964)
* *Frostrøyk og morgenrøde* (Gyldendal, 1968)
Near Dark av Tangerine Dream

***Near Dark*** er det 32. albumet og det tiande filmmusikkalbumet til det tyske electronicabandet Tangerine Dream. Musikken vart spelt inn frå filmen *Near Dark* frå 1987, og albumet kom ut året etter, i 1988.

Filmen var regissert av Kathryn Bigelow. Plateomslaget til albumet var heilt forskjellig i USA og Storbritannia. 
 			
Kathryn Bigelow sa på kommentarsporet til DVD-utgåva av *Near Dark*: «Tangerine Dream laga lydsporet, og eg var verkeleg nøgd med det dei kom opp med. Eg drog til Berlin og var der nokre veker med dei, og arbeidde på musikken. Eg syns berre det var ein tankjevekkjande, stemningsskapande og flyktig kvalitet som gjennomsyra alt dei gjorde, og gav det ein patina, som verkeleg transformerte filmen.»

## Innhald

## Medverkande
*Edgar Froese
*Chris Franke
*Paul Haslinger

## Kjelder

**Denne artikkelen bygger på «[[:en:Near Dark|Near Dark]]» frå ,  den 15. juli 2020.* 
*** oppgav desse kjeldene:*
Mullethalvøya

**Mullethalvøya** (engelsk , ) – også kjend som *The Mullet* (*An Mhuirthead*) og tidvis også **Erris-halvøya**  – er ei halvøy i det gamle baroniet Erris i County Mayo på Irland. Ho er danna av ein stor odde som er bunden fast til fastlandet ved Belmullet (*Béal an Mhuirthead*), ein by med rundt 2&nbsp;000 innbyggjarar, av eit smalt eid. Det ligg fleire landsbyar på Mullethalvøya, mellom anna Aughleam, Elly, Corclough og Binghamstown. Ho er rundt 33&nbsp;km long og 12&nbsp;km brei på sitt breiaste, og rundt 200 metres på sitt smalaste. Det nordlegaste punktet er Erris Head. Halvøya har ei hårnålsform som dannar to bukter, Blacksod Bay og Broadhaven Bay.

Mullethalvøya er del av det gælisktalande området, Gaeltacht, og irsk er det vanlegaste språket her. Det finst fleire irskspråklege sommarskular her. Mullet er også eit turistmål. Halvøya har fleire strender og eit mildt klima. Ein kan driva med golf, vassport, kiting, båtliv og fiske.

## Namn
Opphavet til namna *Mullet* og *an Mhuirthead* er uklart. Dei kan ha kome frå irsk *Muileat* eller *an Mhuileat*, som er blitt omsett som 'eid[et]'. Bernard O'Hara føreslår i *Mayo: Aspects of its Heritage* at eit lydskifte frå 'L' til 'R', som kan opptre på irsk, kan ha ført til forma *an Mhuireat*, som så blei til *an Mhuirthead*. Eit anna forslag er at namnet kjem frå engelk og viser til fiskeslaget  (multe eller forma sporeklinge, som i heraldikken kan kallast .

## Historie og kultur

Soknet Kilcommon nordaust for Mullet har fleire synlege førhistoriske monument, som megalittiske graver. Utanfor kysten av Mullethalvøya ligg det fleire øyar, som Inishkea Islands, Inishglora og Duvillaun.  Der er fyr på andre småøyar utannfor kysten på Blackrock og Eagle Island.

Saint Deirbhle heritage centre er eit museum ved Aughleam nær sørenden av halvøya, og omfattar ei boksamling og historisk informasjon om området. Den gamle Dairbhilekyrkja og St. Deirbhile's Well, ei heilag kjelde som skal lækja augeproblem, ligg nokre miles frå museet.

Glosh tower på Termon Hill er eit av 82 signaltårn frå napoleonstida som blei bygd av engelskmenennene i 1801-1806, og har utsyn over området.

På Glosh Beach står det skulpturar.

## Sjå òg
* Wild Atlantic Way

## Kjelder

**Denne artikkelen bygger på «[[:en:Mullet Peninsula|Mullet Peninsula]]» frå ,  den 15. juli 2020.*